**Condiții de preluare și citare**

Dacă ești interesat să preiei fragmente sau materiale întregi din conținutul platformei noastre, fie pentru mediatizare pe propria ta platformă online (blog, vlog, site sau cont de social-media), fie pentru cercetare, fie pentru o eventuală publicare tipărită, te rugăm să ții cont de următoarele doleanțe, care în linii mari se bazează pe reguli simple și de bun simț.

În primul rând...

**De ce astfel de reguli?**

Pe scurt, pentru a preîntâmpina sau combate plagierea muncii noastre, pe care am avut surpriza să o vedem în astfel de situații.

Pentru a practica o etică a respectării muncii altora, mai ales că și noi, la rândul nostru, am construit pe eforturile altora.

Pentru a preîntâmpina

În primul rând precizăm că din punct de vedere al provenienței, pe site se regăsesc atât materiale reproduse din surse diverse, pe care le considerăm *documente*, cât și materiale care sunt rezultatul *cercetărilor noastre*, adică *studiile proprii*. De aici și consecința că există atât materiale asupra cărora nu avem drepturi de autor, dar și altele asupra cărora avem drepturi depline. Astfel, pentru fiecare tip de material am stabilit reguli de preluare și citare. Să le înțelegem, în funcție de:

**Tipurile de materiale:**

În categoria ***documente*** intră:

* *Poeziile*, reproduse de noi din volume individuale, antologii, reviste literare și în secundar din memorii de detenție sau arhiva CNSAS;
* *Fragmente de memorii și interviuri,* reproduse de obicei din cărți și reviste;
* *Documente de arhivă*: autobiografii, procese verbale de interogator, note informative, rapoarte, sentințe și nu în ultimul rând fotografii, reproduse de obicei din arhiva CNSAS, și mai puțin din alte surse (Arhivele Naționale, arhive de familie, etc.).

Orice material de tipul *documente* publicat de noi, are sursa de proveniență indicată! Sursa o găsești de obicei la sfârșitul fiecărei pagini web, și se constituie din numele celui care a creat materialul și sursa din care a fost reprodus, acolo unde este cazul (carte, revistă, arhiva CNSAS, Arhivele Naționale, web-site, etc.). Modul în care sunt citate sursele acestor documente este de tip precis-academic, nu relativ (deci de fiecare dată am precizat toate elementele descriptive: titlu volum, editură, localitate, an, pagină sau după caz fond arhivistic, volum, filă /etc.).

***Studiile proprii***

În categoria *studii proprii* intră biografiile, articolele de contextualizare a istoriei penitenciare, eseurile și comentariile literare, dar nu numai. În general, creațiile proprii sunt publicate în categorii distincte față de cele din categoria *documente*, și sunt studii de istorie, sau de critică și istorie literară. Toate acestea sunt însoțite întotdeauna de aparat critic și au precizat numele autorului. De asemenea, dacă au fost publicate mai înainte în publicații de profil, atunci vor avea indicată și această sursă, iar dacă nu au fost publicate, atunci înseamnă că sursa lor devine chiar pagina web în care se regăsesc.

**Doleanțele noastre**

**Pentru mediatizare online:**

Dacă vrei să preiei materiale de tipul *documente* pentru mediatizare online, atunci o poți face parțial sau integral în cazul poeziilor, fără să ne soliciți acceptul. Dar va trebui să precizezi sursa pe care am specificat-o și noi la fiecare articol sau poezie, iar rugămintea noastră este să precizezi și sursa online, adică site-ul poețiiinchisorilor.ro. Indicarea sursei ar trebui să arate ceva de genul: [sursa indicată în materialul preluat] *apud* poetiiinchisorilor.ro (cu link direct la materialul preluat, nu la home-page). Pentru rețelele de social-media, indicarea sursei cu link se face automat, așa că nu este nevoie de eforturi manuale.

Dacă vrei să preiei materiale de tipul *documente,* fie ele fragmente de memorii, interviuri sau documente de arhivă, atunci doleanța noastră este să le preiei parțial, dar nu mai mult de două treimi din conținutul total, cu următoarea precizare la sfârșit: „Citește materialul integral la ” + link integral articol preluat.

Dacă vrei să preiei materiale de tipul *studii proprii,* atunci nu o poți face decât cu acordului nostru explicit. Pentru aceasta ne poți contacta și în funcție de ceea ce urmărești, ne dăm sau nu acordul.

**Pentru publicare tipărită**

Dacă vrei să publici poezii publicate deja, trebuie să știi că nu avem drept de autor asupra lor, deci nu depinzi de un acord cu noi.

Dacă vrei să publici fragmentar sau total documente de arhivă, în special cele din Arhiva CNSAS, o poți face dar cu mențiunea completă a sursei, urmată de mențiunea *apud* poetiiinchisorilor.ro (cu link direct la materialul preluat, nu la home-page).

Pentru eventuala publicare din *studiile noastre*, nu poți face asta decât dacă ai acordul nostru explicit.

**Pentru cercetare academică sau sinteze jurnalistice:**

Dacă vrei să folosești conținutul platformei pentru o lucrare de licență, disertație, doctorat sau pur și simplu pentru cercetare individuală, va trebui să aplici regulile de citare academică. Nu le vom explica aici, este de presupus că le știi deja foarte bine, sau ar trebui să le știi dacă te afli în această situație. Pentru rigurozitate îți amintim că inclusiv preluarea de idei din cercetările noastre (*studii proprii),* este supusă regulii de indicare a sursei, altfel constituie plagiat.

De asemenea, pentru sintezele jurnalistice online, vor trebui citate textele preluate ad litteram, și indicate cu sursa corespunzătoare, prin link activ.