**Obiective: învățăm istorie și cultivăm memorie**

Deși poetiiinchisorilor.ro poate fi percepută o antologie de poezie online, tehnic vorbind este o „pagină” de istorie, istorie literară, literatură de închisoare și memorie anticomunistă.

///Pentru a da context cât mai precis autorilor și poeziilor de închisoare a trebuit să apelăm la instrumentele istoriei.////

Mai întâi, noi înșine suntem într-un proces continuu de învățare și înțelegere a istoriei recente. Pentru asta studiem arhive, memorii, jurnale, mărturii orale, și încercăm să ne facem o viziune coerentă despre un anumit subiect, eveniment sau personaj circumscris fenomenului rezistenței prin cultură. Pe acest drum încercăm să ne folosim de rațiune, compasiune și bun simț iar în final, vă împărtășim *ce* și *cât* am înțeles. Însă avem în vedere faptul că nu avem răspunsuri la toate tenebrele, iar când avem anumite răspunsuri, nici acelea nu sunt toate definitive, ci pot fi supuse revizuirii, nuanțării, în funcție de noi dovezi sau argumente mai solide. Așa funcționează istoria, cu aproximări mai mari sau mai mici, și tocmai așa o practicăm riguros, când putem spune cu precizie ceea ce nu știm.

Pe lângă motivația noastră de a transmite cunoaștere, urmărim două obiective pe termen lung, de natură etică și educațională: învățăm istorie și cultivăm memorie

* Cultivăm o memorie armonizată cu istoria, pentru o viziune consecventă cu realitatea trecută.
* Cultivăm o memorie a compasiunii față de victimele represiunii politice, oricare vor fi fost acelea.
* Cultivăm o memorie a justiției morale, asumându-ne ca valori adevărul și dreptatea. Nu suntem noi depozitarii adevărului, nu suntem nici etalon al dreptății, dar tindem spre aceste valori pe care nu le vedem abstracte, ci obiectiv întrupate în persoana lui Hristos.
* Cultivăm o memorie deschisă față de spiritualitate, care invită la apropierea față de Dumnezeu și de semeni.
* Cultivăm o memorie a responsabilizării social-politice, astfel încât să înțelegem din experiența totalitarismelor secolului XX (de stânga sau dreapta) că ideile, cuvintele și faptele produc consecințe incomensurabile, și că e cazul ca la nivel personal să ne cântărim cu maximă atenție .......